Nafarroako Parlamentuko Osasun Batzordeak, 2023ko otsailaren 21ean egindako bileran, honako erabaki hau onetsi zuen: “Erabakia. Horren bidez, Osasun Departamentua premiatzen da Tafallako barruti soziosanitarioaren proiektu pilotua bi hilabeteko epean ebalua dezan”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

"1 Nafarroako Parlamentuak Osasun Departamentua premiatzen du Tafallako barruti soziosanitarioaren proiektu pilotua bi hilabeteko epean ebalua dezan.

2. Ebaluazioa positiboa bada, Osasun Departamentuak eredu hori Nafarroako gainerako eremuetara hedatzeko plan bat garatu beharko du. Ebaluazioa, aldiz, negatiboa bada, eredu hori hobetzeko planteamendu bat egin beharko du; edo, bestela, Erriberriko Osasun Eskualde Oinarrizkoaren Etengabeko Arretarako Gunea berriz ere ezartzea baloratu”.

Iruñean, 2023ko otsailaren 22an

Lehendakaria: Unai Hualde Iglesias